smcproject/ml-wiki-sentences huggingface dataset:
പനമറ്റം ദേശീയ വായനശാല ഏർപ്പെറ്റുത്തിയ പുരസ്കാരമാണ് ബി. ബാലചന്ദ്രൻ കവിതാ പുരസ്കാരം .
പതിനായിരം രൂപയും പ്രശസ്തിപത്രവുമാണ് പുരസ്കാരം.
2016ലെ ബി. ബാലചന്ദ്രൻ കവിതാ പുരസ്കാരം വി. ആർ. സന്തോഷിനാണ്.
ബി. കെ. സമന്ത് ഇംഗ്ലീഷ് വിലാസം https://ml.wikipedia.org/wiki/B.
_Samant
ഉത്തരാഖണ്ഡിൽ നിന്നുള്ള ഒരു നാടോടി ഗായകനും സംഗീത സംവിധായകനും ഗാനരചയിതാവുമാണ് ബി കെ സമന്ത്.
താൽ കി ബസാർ എന്ന വൈറൽ ഗാനത്തിന്റെ പേരിൽ അദ്ദേഹം അറിയപ്പെടുന്നു.
കുമാനി അല്ലെങ്കിൽ ഗർവാലി ഭാഷയിലുള്ള ഈ മ്യൂസിക് വീഡിയോയ്ക്ക് യുട്യൂബിൽ 37 മില്യൺ കാഴ്ചക്കാരാണുള്ളത്.
1982 ജൂൺ 26 ന് ഇന്ത്യൻ സംസ്ഥാനമായ ഉത്തരാഖണ്ഡിലെ ചമ്പാവത്ത് ജില്ലയിലെ ഘട്ട് ലോഹഘട്ട് നഗർ പഞ്ചായത്തിനടുത്തുള്ള സിംഗട ഗ്രാമത്തിലാണ് അദ്ദേഹം ജനിച്ചത്.
അദ്ദേഹത്തിന്റെ മിക്ക വീഡിയോ കളും പ്രാദേശികമായി ചിത്രീകരിച്ചതാണ്.
ബി. പോക്കർ സാഹിബു ബഹാദൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ആദ്യകാല രാഷ്ട്രീയ നേതാക്കളിൽ പ്രമുഖനും അഭിഭാഷകനും പരിഷ്കർത്താവുമായിരുന്നു ബി. പോക്കർ സാഹിബ് .
പ്രമുഖ പാർലമ്നെന്റേറിയനും കോൺസ്റ്റ്യുന്റ് അസംബ്ലി അംഗവും വിദ്യാഭ്യാസ പ്രവർത്തകനുമായിരുന്നു.
മലബാറിലെ മുസ്ലിംകളിൽ നിന്നുള്ള അഞ്ചാമത്തെ ബിരുദധാരിയും, രണ്ടാമത്തെ അഭിഭാഷകനുമായിരുന്നു ബി പോക്കർ സാഹിബ് .
1915 ൽ മദിരാശി ലോ കോളേജിൽ നിന്ന് നിയമ ബിരുദം നേടി.
1917 മുതൽ മദിരാശി ഹൈക്കോടതിയിൽ അഭിഭാഷക വൃത്തി ആരംഭിച്ചു.
1919 ൽ മോണ്ടെഗൂ പ്രഭുവിന് മുന്നിൽ മുസ്ലിംകൾക്ക് പ്രത്യേക മണ്ഡലങ്ങൾ അനുവദിക്കണം എന്നാ നിവേദനവുമായി അദ്ദേഹം ദേശീയ രാഷ്ട്രീയത്തിൽ കടന്നു വന്നു.
ഖിലാഫത്ത് പ്രസ്ഥാനം ആവിര്ഭവിച്ചപ്പോൾ അതിന്റെ പ്രയോക്തക്ക്ളിൽ മുന്പന്തിയിലും പോക്കർ സാഹിബു ഉണ്ടായിരുന്നു.
1921 ലെ മലബാർ കലാപ കാലത്ത്‌ ദുരിതമനുഭവിക്കുന്നവരുടെ രക്ഷക്കായി അദ്ദേഹം സേവന പ്രവർത്തനങ്ങളിൽ ഏർപ്പെട്ടു.
അതോടെ പൊതു രംഗത്ത്‌ ശ്രദ്ധേയനായി.
മലബാർ ലഹളയിൽ ദുരിതമനുഭവിക്കുന്നവർക്കായി മദിരാശിയിൽ "മാപ്പിള അമിലിയറേഷൻ കമ്മിറ്റി"രൂപീകരിച്ചു.
ഗവർണ്മെന്റിന്റെ വിലക്കുകൾ അവഗണിച്ചും രണ്ടു ലക്ഷത്തിലധികം രൂപ പിരിച്ചെടുത് ദുരിതാശ്വാസ പ്രവർത്തനങ്ങൾ നടത്തി.
മുസ്ലിംകളുടെ വിദ്യാഭാസ നവോത്ഥാനത്ത്തിന്റെ ആധാര ശിലകളായിരുന്ന സൗത്ത്‌ ഇന്ത്യ മുസ്ലിം എഡുക്കേഷൻ സോസൈറ്റിയും, കേരള മുസ്ലിം എജ്യുക്കേഷൻ അസോസിയേഷനും സ്ഥാപിച്ചു.
1930 മുതൽ 1936 വരെ മദ്രാസ് നിയമ സഭയിലെ യുനൈറ്റഡ്‌ നാഷനളിസ്റ്റ്‌ പാർട്ടിയുടെ സെക്രട്ടറി ആയിരുന്നു.
പിന്നീട് മുസ്ലിം ലീഗിൽ എത്തിയ അദ്ദേഹം കോഴിക്കോട് കുറുമ്പ്രനാട് മണ്ഡലത്തിൽ നിന്നും 1937 ൽ മൽസരിച്ചത് മലയാള നാട്ടിൽ സർവ്വെന്ത്യാ മുസ്ലിം ലീഗിന്റെ ശക്തമായ വ്യാപനത്തിന് ഹേതുവായി.
((സയ്യിദു അബ്ദുൽ റഹിമാൻ ബാഫക്കി തങ്ങൾ ഈ തെരഞ്ഞെടുപ്പിൽ എതിരായിരുന്നു.
പോക്കർ സാഹിബു പരാജയപ്പെട്ടെങ്കിലും പിന്നീട് ബാഫഖി തങ്ങൾ ഉൾപ്പെടെ യുള്ളവരെ ലീഗിലേക്ക് ആകർഷിക്കുന്നതിനും ഈ തെരഞ്ഞെടുപ്പ് കാരണമായി എന്ന് ചരിത്രം .
1946 ൽ ഭരണഘടനാ നിർമ്മാണ സഭയിലേക്ക് മദിരാശിയിൽ നിന്ന് തെരഞ്ഞെടുക്കപ്പെട്ടു.
ഭരണഘടനയിലെ ന്യൂനപക്ഷാവകാസങ്ങൾ എഴുതിചെർക്കുന്നതിലും, സംരക്ഷിക്കുന്നതിലും നിർണ്ണായക പങ്കു വഹിച്ചു.
1952 ൽ മലപ്പുറത്ത് നിന്നും 1957 ൽ മഞ്ചേരിയിൽ നിന്നും മുസ്ലിം ലീഗ് പ്രതിനിധിയായി ലോക്സഭയിൽ എത്തി.
പ്രത്യേക വിവാഹ നിയമവുമായി ബന്ധപ്പെട്ടു അദ്ദേഹത്തിന്റെ ഇടപെടൽ മുസ്ലിംകളുടെ വിവാഹ സമ്പ്രദായം നിലനിർത്തുന്നതിൽ നിർണ്ണായകമായി.
മുസ്ലിം ലീഗിട്നെ എകാംഗമായിരിക്കെ, നെഹ്‌റു ഉല്പ്പെടെഉല്ലവരുടെ ആദരം നേടി, ന്യൂന പക്ഷ വിഷയങ്ങളിൽ ആധികാരികമായി തന്റെ നിലപാടുകൾ സഭയെ ബോധ്യപ്പെടുത്താൻ പോക്കർ സാഹിബിനു കഴിഞ്ഞു.
വിഭജനാനന്തര ഭാരതത്തിലെ ന്യൂന പക്ഷ രാഷ്ട്രീയം പോക്കർ സാഹിബിന്റെ സംഭാവനകളെ വിസ്മരിച്ചു മുന്നോട്ടു പോകില്ല.
മുസ്ലിം ലീഗിന്റെ ദേശീയ നിർവ്വാഹക സമിതി അംഗവും സംസ്ഥാന വൈസ്‌ പ്രസിഡണ്ടുമായിരുന്നു.
1965 ജൂലൈ 29 നു മരണമടഞ്ഞു: അവലംബം
̣̻
ബി. പോൾ തലിയത്ത്
ദക്ഷിണേന്ത്യൻ സംസ്ഥാനമായ കേരളത്തിൽ നിന്നുള്ള ഒരു ഇന്ത്യൻ റേഡിയേഷൻ ഓങ്കോളജിസ്റ്റാണ് ബി. പോൾ തലിയത്ത് .
കമല നെഹ്റു മെമ്മോറിയൽ ഹോസ്പിറ്റൽ, പ്രയഗ്രജിലെ ഡിപ്പാർട്ട്മെന്റ് ഓഫ് റേഡിയേഷൻ ഓങ്കോളജി വിഭാഗത്തിന്റെ വകുപ്പുതലവനും റീജിയണൽ കാൻസർ സെന്ററിന്റെ അഡീഷണൽ ഡിറക്ടറുമാണ്.
നിരവധി കാൻസർ ബോധവൽക്കരണ പരിപാടികളുമായി അദ്ദേഹം ബന്ധപ്പെട്ടിരിക്കുന്നു 2006 ലെ ദേശീയ കാൻസർ ബോധവൽക്കരണ ദിനത്തോടനുബന്ധിച്ച് കാൻസർ, വനിതാ പരിപാടിയുടെ ഭാഗമായിരുന്നു അദ്ദേഹം.
2007 ൽ താലിയത്തിനെ ഇന്ത്യാ ഗവൺമെന്റ് നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പദ്മശ്രീ നൽകി ആദരിച്ചു .
ഇതും കാണുക ഓങ്കോളജി അവലംബം External links
മുർസലാത്ത് ഇംഗ്ലീഷ് വിലാസം https://ml.wikipedia.org/wiki/Al-Mursalat
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപത്തിഏഴാം അദ്ധ്യായമാണ്‌ മുർസലാത്ത് (അയക്കപ്പെടുന്നവ).
സൂക്തങ്ങൾ : 50 മുൻപുള്ള സൂറ: ഇൻസാൻ ഖുർആൻ അടുത്ത സൂറ: നബഅ് സൂറത്ത്
(അദ്ധ്യായം) 77
മുൽക്ക് (TV പരമ്പര) ഇംഗ്ലീഷ് വിലാസം https://ml.wikipedia.org/wiki/Mulk_(TV_series)
ഇന്ത്യയുടെ വിഭജനത്തെ അടിസ്ഥാനമാക്കിയുള്ള ഒരു ഇന്ത്യൻ ടെലിവിഷൻ നാടക പരമ്പരയാണ് മുൽക്ക് .
ഇന്ത്യ വിഭജനം ലാഹോർ പഞ്ചാബ് പ്രവിശ്യയ്ക്കടുത്തുള്ള ഷെയ്ഖുപുരയിൽ ഹിന്ദു, മുസ്ലീം, സിഖ് പശ്ചാത്തലത്തിൽ നിന്നുള്ള മൂന്ന് സുഹൃത്തുക്കളുടെ ജീവിതത്തിലും ബന്ധങ്ങളിലും ഉളവാക്കിയ സ്വാധീനത്തെ  ചിത്രീകരിക്കുന്നു.
2003-ലെ റിപ്പബ്ലിക് ദിന പരിപാടികളുടെ കേന്ദ്രബിന്ദുവായി സീ ടിവിയിലാണ് ഇത് ആദ്യമായി സംപ്രേക്ഷണം ചെയ്തത്.
മുൽതാൻ ജില്ല
പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് മുൽതാൻ .
( ഉർദു : ضِلع مُلتان ‬ ) 1998ലെ കണക്കനുസരിച്ച്  3,116,851 ആണ് ജനസംഖ്യ.3,721 ച.
മി വിസ്തീർണ്ണത്തിൽ വ്യാപിച്ചു കിടക്കുന്ന ഈ ജില്ലയുടെ ആസ്ഥാനവും മുൾട്ടാൻ തന്നെയാണ്.
വടക്ക് ഖാനെവാൽ, കിഴക്ക് വെഹാരി,തെക്ക് ലോർധാൻ എന്നിവയുമായി ഈ ജില്ല ചുറ്റപ്പെട്ട് കിടക്കുന്നു.
പടിഞ്ഞാറ് ഭാഗത്തിലൂടെ ചിനാബ് നദി കടന്നുപോകുന്നു.
മുർളികാന്ത് പേട്കർ ഇംഗ്ലീഷ് വിലാസം https://ml.wikipedia.org/wiki/Murlikant_Petkar
ഇന്ത്യയിലെ പ്രമുഖ പാരാലിമ്പിക് കായിക താരമാണ് മുർളികാന്ത് പേട്കർ .
1972ൽ ജർമ്മനിയിലെ ഹീഡെൽബെർഗിൽ നടന്ന വ്യക്തിഗത നീന്തൽ മത്സരത്തിൽ സ്വർണ്ണം നേടി.
37.33 സെക്കന്റ് എന്ന സമയത്തിൽ 50 മീറ്റർ ഫ്രീ സ്റ്റൈൽ നീന്തലിൽ ലോകറെക്കോർഡോടെയാണ് സ്വർണ്ണം നേടിയത്.
ഇതേ പാരാലിമ്പിക്‌സ് ഗെയിംസിൽ ജാവലിൻ ത്രോ, സ്ലാലം എന്നീ മത്സരങ്ങളിലും പങ്കെടുത്തു.
2018 ൽ രാജ്യം പത്മശ്രീ നൽകി ആദരിച്ചു.
ഇന്ത്യൻ ആർമിയിലെ ഇലക്ട്രിക്‌സ് ആൻഡ് മെക്കാനിക് എഞ്ചിനിയറിംഗ് വിഭാഗത്തിൽ ക്രാഫ്റ്റ്‌സ്മാൻ റാങ്കിലുള്ള ജവാനായിരുന്നു മുർളികാന്ത്.
1965ൽ പാകിസ്താനെതിരെയുള്ള യുദ്ധത്തിൽ ബുള്ളറ്റ് തറച്ചുണ്ടായ അപകടത്തിൽ വൈകല്യം സംഭവിച്ചു.
സെക്കന്ദറാബാദിലെ ഇഎംഇയിൽ ബോക്‌സറായിരുന്നു ഇദ്ദേഹം.
പിന്നീട് നീന്തലിലേക്കും മറ്റു കായിക മത്സരങ്ങളിലേക്കും തിരിയുകയായിരുന്നു.
1968ൽ നടന്ന പാരാലിമ്പിക്‌സിൽ ടേബിൾ ടെന്നീസ് മത്സരത്തിൽ പങ്കെടുത്തു.
അന്താരാഷ്ട്ര മത്സരങ്ങളിൽ നീന്തലിൽ നാലു മെഡലുകൾ നേടി.
പൂനെയിലെ ടാറ്റ മോട്ടോർസ് ലിമിറ്റിഡിൽ ജീവനക്കാരനായിരുന്നു.
മുൽക് രാജ് ആനന്ദ് ഇംഗ്ലീഷ് വിലാസം https://ml.wikipedia.org/wiki/Mulk_Raj_Anand
ഒരു ഇന്ത്യൻ ഇംഗ്ലീഷ് സാഹിത്യകാരനാണ് മുൽക് രാജ് ആനന്ദ് .
പരമ്പരാഗത ഇന്ത്യൻ സമൂഹത്തിലെ താഴ്ന്ന ജാതിയിൽ ഉൾപ്പെടുന്ന ജനങ്ങളുടെ ജീവിതത്തെ അവതരിപ്പിച്ചാണ്‌ അദ്ദേഹം ശ്രദ്ധേയനായത്.
ഇന്തോ-ആഗ്ലിക്കൻ കഥയുടെ മുൻ‌നിര എഴുത്തുകാരനായ അദ്ദേഹം ആർ.കെ. നാരായണനോടൊപ്പം അന്തർദേശീയ വായനാസമൂഹത്തിൽ അംഗീകാരം നേടിയെടുക്കുന്ന ആദ്യ ഇന്ത്യൻ ആംഗല സാഹിത്യ എഴുത്തുകാരിൽ ഒരാളാണ്‌.
പെഷവാറിൽ ജനിച്ച മുൽക് രാജ്, അമൃതസറിലെ ഖൽസ കോളേജിൽ പഠനം നടത്തി.
പിന്നീട് ഇംഗ്ലണ്ടിൽ ലണ്ടൻ സർ‌വകലാശാലയിൽ നിന്ന് അണ്ടർഗ്രാജുവേറ്റും 1929 ൽ കാംബ്രിഡ്ജ് സർ‌വകലാശാലയിൽ നിന്ന് പി.എച്ച്.ഡി യും സ്വന്തമാക്കി.
ഈ കാലഘട്ടത്തിലാണ്‌ ബ്ലൂംസ്ബറി ഗ്രൂപ്പിലെ അംഗങ്ങളുമായി അദ്ദേഹം ചങ്ങാത്തത്തിലാവുന്നത്.
കുറച്ചുകാലം ജനീവയിൽ നാഷൻ സ്കൂൾ ഓഫ് ഇന്റലക്റ്റ്വൽ കോർപറേഷനിൽ അദ്ധ്യാപകനായും അദ്ദേഹം സേവനമനുഷ്ഠിച്ചു.
ബോംബെയിൽ നിന്ന്നുള്ള പാഴ്സി നർത്തകിയായ ഷിറിൻ വജിഫ്ദാറിനെ ആനന്ദ് വിവാഹം ചെയ്തു .
2004 സെപ്റ്റംബർ 28 ന് പൂനെയിൽ 98 ആം വയസ്സിൽ ന്യുമോണിയ ബാധിച്ച് ആനന്ദ് അന്തരിച്ചു .
പുറം കണ്ണികൾ Marg Publications Obituary from rediff.com Mulk Raj Anand, "The Search for National Identity in India" , in: Hans Köchler (ed.), Cultural Self-comprehension of Nations .
Tübingen (Germany): Erdmann, 1978, pp. 73–98.
Mulk Raj Anand: novelist and fighter in International Socialism 105, 2005.
Mulk Raj Anand: A Creator with Social Concern Archived 2011-11-01 at the Wayback Machine .
Frontline , Volume 21 - Issue 21, Oct. 09 - 22, 2004.
മുൽതസിം
കഅബയിൽ ഹജറുൽ അസ്‌വദ് ഉള്ള മൂലയുടെയും വാതിലിനുമിടയിലുള്ള സ്ഥലമാണ് മുൽതസിം .
ഇവിടെ വച്ച് പ്രാർത്ഥിച്ചാൽ പ്രാർത്ഥനക്ക് പ്രത്യേക സ്വീകാര്യതയുണ്ട് എന്ന് മുസ്ലിംകൾ വിശ്വസിക്കുന്നു.
ജനങ്ങൾ പ്രാർത്ഥിക്കുമ്പോൾ ആ സ്ഥലത്തെ വിഷയമാക്കുന്നത് കൊണ്ടാണ് അതിനെ അങ്ങനെ വിളിക്കുന്നത് .
നെഞ്ചും മുഖവും മുൽതസിനോട് ചേർത്തുവെച്ച് മുഹമ്മദ് നബി പ്രാർത്ഥിച്ചിരുന്നു.
ഹതീം ഹിജ്റ് എന്നീ പേരുകളും ഇതിനുണ്ട്.
അവലംബങ്ങൾ ↑ അഖ്ബാറു മക്ക 485 ↑ ശറഹുൽ മുഹദ്ദബ് 8/13 ↑ https://www.islamiclandmarks.com/makkah-haram-sharief/multazam ↑ അബൂദാവൂദ് 1622,1623,
മുൽ.
ആപിൻ പ്രമാണം:Mulapin.jpg മുൽ.
ആപിൻ, ബാബിലോണിയൻ ജ്യോതിശാസ്ത്രത്തിന്റെയും ജ്യോതിഷത്തിന്റെയും വൈവിധ്യമാർന്ന വശങ്ങൾ രേഖപ്പെടുത്തിയ ബാബിലോണിയൻ ഫലകം.
ബാബിലോണിയൻ ജ്യോതിശാസ്ത്രത്തിന്റെയും ജ്യോതിഷത്തിന്റെയും അറിവുകളുടെ രേഖകളാണ് മുൽ.
ആപിൻ (MUL.APIN) .
ആദ്യകാല കാറ്റലോഗുകളിൽ ഒന്നായ ത്രീസ്റ്റാർസ് പട്ടിക എന്നു വിളിച്ചിരുന്ന കാറ്റലോഗിനെക്കാൾ വലുതും കൂടുതൽ കൃത്യമായ നിരീക്ഷണങ്ങളാൽ സമ്പന്നവുമാണ് ഇത്.
ഇത് ഏകദേശം ബിസി 1000ൽ ആണ് സമാഹരിച്ചിട്ടുള്ളത്.
ഇത് 66 നക്ഷത്രങ്ങളുടെയും നക്ഷത്രരാശികളുടെയും പേരുകൾ പട്ടകപ്പെടുത്തിയിരിക്കുന്നു.
കൂടാതെ ബാബിലോണിയൻ നക്ഷത്ര മാപ്പ് നിർമ്മിക്കുന്നതിന് സഹായകമായ ഉദയം, അസ്തമയം, ഉന്നതി എന്നീ വിവരങ്ങളും രേഖപ്പെടുത്തിയിരുന്നു.
ഇതുവരെ കണ്ടെത്തിയ പാഠത്തിന്റെ ആദ്യ പകർപ്പ് ബിസി 686 ലാണ് നിർമ്മിച്ചത്; എന്നിരുന്നാലും ഭൂരിഭാഗം പണ്ഡിതന്മാരും വിശ്വസിക്കുന്നത് ഇത് ആദ്യം സമാഹരിച്ചത് ബിസിഇ 1000ലാണ് എന്നാണ്.
മുൽ-അപ്പിന്റെ പുതിയ പകർപ്പുകൾ നിലവിൽ ബിസി 300 നാണ്.
ഈ ഫലകങ്ങൾ ബിസിഇ 1370 ൽ അസൂർ പ്രദേശത്ത് നിർമ്മിച്ചതായിരിക്കുമെന്ന് ജ്യോതിശ്ശാസ്ത്രജ്ഞനായ ബ്രാഡ്‌ലി ഷേഫർ അവകാശപ്പെടുന്നു.
അവലം
മുൽക്ക് ഇംഗ്ലീഷ് വിലാസം https://ml.wikipedia.org/wiki/Al-Mulk
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അറുപത്തി ഏഴാം അദ്ധ്യായമാണ്‌ മുൽക്ക് (ആധിപത്യം).
സൂക്തങ്ങൾ : 30 മുൻപുള്ള സൂറ: തഹ്‌രീം ഖുർആൻ അടുത്ത സൂറ: ഖലം സൂറത്ത്
(അദ്ധ്യായം) 67
മുർഷിദാബാദ്
മൂർഷിദാബാദ് ( ബംഗാളി : মুর্শিদাবাদ) പശ്ചിമബംഗാളിലെ ചരിത്രപ്രധാന്യമുള്ള ഒരു നഗരമാണ്.
ഗംഗയുടെ കൈവഴിയായ ഹുഗ്ലിനദിയുടെ (ഭാഗീരഥി-ഹുഗ്ലി എന്നും പേരുണ്ട്)  കിഴക്കൻതീരത്താണ്   ഈ നഗരം സ്ഥിതി ചെയ്യുന്നത്.
പണ്ട് കാലത്ത് ബംഗാൾ നവാബിന്റെ തലസ്ഥാനനഗരമായിരുന്നു ഇത്.
24°11′N 88°16′E ﻿ / ﻿ 24.18°N 88.27°E ﻿ / 24.18; 88.27
പതിനെട്ടാം നൂറ്റാണ്ടിൽ മൂർഷിദാബാദ് ഒരു സമ്പൽസമൃദ്ധമായ നഗരമായിരുന്നു.
ഇത് എഴുപത് വർഷത്തോളം മുഗൾ സാമ്രാജ്യ ത്തിലെ ബംഗാൾ സുബയുടെ തലസ്ഥാനമായിരുന്നു.
ആക്കാലത്ത് മുഗൾ സാമ്രാജ്യത്തിലെ ഏറ്റവും സമ്പന്നമായ പ്രവിശ്യ ആയിരുന്നു ബംഗാൾ.
1757 ലെ പ്ലാസി യുദ്ധ ത്തിൽ അവസാന ബംഗാൾ നവാബ് ആയിരുന്ന സിറാജുദ്ദൗള പരാജയപ്പെട്ടത്തോടെ മൂർഷിദബാദിന്റെ പ്രാധാന്യം കുറഞ്ഞു.
1869 ൽ മൂർഷിദാബാദ് ഒരു നഗരസഭയായി.
1700 മുതൽ1707 വരെ    ബംഗാൾ സൂബയുടെ ദിവാനും  പിന്നീട് 1717-1727  കാലയളവിൽ ബംഗാൾ നവാബും ആയിരുന്ന  മൂർഷിദ് ക്വിലി ഖാൻ  ആണ് മൂർഷിദാബാദ് നഗരം രൂപപ്പെടുത്തി എടുത്തതെന്ന് വിശ്വസിക്കപ്പെടുന്നു .
അതിനു മുന്പ്  ഈ പ്രദേശം മൂഖ്ഷുദാബാദ് എന്നാണ് അറിയപ്പെട്ടിരുന്നത് .
ഔറംഗസേബിൻറെ കൊച്ചുമകൻ   അസിം ഉസ് ഷാൻ  ആയിരുന്നു ഢാക്ക തലസ്ഥാനമായ  ബംഗാൾ സൂബയുടെ അന്നത്തെ  ഭരണാധികാരിയെങ്കിലും അത് പേരിനു മാത്രമായിരുന്നു.
ഔറംഗസേബുമായി  ഏറെ അടുപ്പമുണ്ടായിരുന്ന ദിവാൻ  മൂർഷിദ് ക്വലി ഖാൻറെ കൈകളിലായിരുന്നു യഥാർഥത്തിൽ അധികാരം.
ദിവാൻ തനിക്ക് ഭീഷണിയായി ഭവിച്ചേക്കാമെന്ന്   കരുതിയ അസിം ഉസ് ഷാൻ,  മൂർഷിദ് ക്വിലി ഖാനെ വധിക്കാൻ ശ്രമിച്ചു.
വധശ്രമം പരാജയപ്പെട്ടു.
തന്ത്രജ്ഞനായ  മൂർഷിദ് ക്വിലി ഖാൻ തൻറെ ആസ്ഥാനം മുഖ്ഷുദാബാദിലേക്ക്  മാറ്റി, നഗരം വികസിപ്പിച്ചെടുത്ത് മൂർഷിദാബാദ് എന്ന പേരിട്ടു.
മൂർഷിദ് ക്വിലി ഖാൻ (ഭരണം 1704-1725 )
ബംഗാൾ സൂബയുടെ മധ്യഭാഗത്തായി ഹുഗ്ലി-ഭാഗീരഥി നദിയുടെ തീരത്തായുള്ള  മൂർഷിദാബാദിൻറെ കിടപ്പ്   ഭരണനിർവഹണത്തിനും നികുതി പിരിവിനും മാത്രമല്ല   നദിയുടെ പശ്ചിമതീരത്ത്  നിലനിന്നിരുന്ന  ഇംഗ്ലിഷ്, ഫ്രഞ്ച് , ഡച്ച്  കച്ചവടകേന്ദ്രങ്ങൾ  നിരീക്ഷിക്കാനും നിയന്ത്രിക്കാനും വളരെ സൗകര്യപ്രദമായിരിക്കുമെന്ന്  മൂർഷിദ് ക്വിലി ഖാൻ കണക്കുകൂട്ടി.
ഷൂജാഖാൻ (ഭരണം 1725-1739)
മൂർഷിദ് ക്വിലി ഖാൻറെ  ഏകപുത്രി ജിന്നത്തുന്നീസ (അസിമന്നീസ) ബിഗത്തിൻറെ  ഭർത്താവായിരുന്നു ഷൂജാഖാൻ.
സർഫ്രാസ് ഖാൻ (ഭരണം1739-1740)
ഷൂജാഖാൻറേയും ജിന്നത്തുന്നീസ ബേഗത്തിൻറേയും പുത്രനായിരുന്നു സർഫ്രാസ് ഖാൻ.
ഭരണം കൈയേറ്റയുടൻ  മുഖ്യ ഉപദേഷ്ടാവും ദിവാനുമായിരുന്ന ഹാജി അഹ്മദുമായി പിണങ്ങി.
ജഗത് സേഠ്,  ഫത്തേ ചന്ദ്, റായി ചന്ദ് എന്നിവരൊക്കെ  ഹാജി അഹ്മദിനെ പിന്തുണച്ചു.
ഇരു ഭാഗങ്ങളും തമ്മിൽ  ഉണ്ടായ സംഘർഷത്തീൽ  സർപ്രാസ് ഖാൻ വെടിയേറ്റു വീണു മരിച്ചു.
ഹാജ അഹ്മദിൻറെ സഹോദരനായിരുന്ന അലിവർദിഖാൻ ഭരണമേറ്റെടുത്തു.
അലിവർദിഖാൻ (ഭരണം1740-1756)
സിറാജ് ഉദ്ദൗള (ഭരണം 1756-1757)
അലിവർദി ഖാൻറെ പുത്രി അമീനാ ഖാനുമിൻറെ  മകനായിരുന്നു  സിറാജ് ഉദ്ദൗള.
പതിനേഴാം നൂറ്റാണ്ടിന്റെ അവസാനത്തോടെ മൂർഷിദാബാദ് പട്ടണം പട്ട് വ്യവസായത്തിന്റെ കേന്ദ്രമായിത്തീർന്നിരുന്നു.
1789-ൽ മുർഷിദാബാദിന്‌ ലണ്ടനേക്കാൾ പ്രതാപമുണ്ടായിരുന്നെന്ന് റോബർട്ട് ക്ലൈവ് പ്രസ്താവിച്ചിട്ടുണ്ട് .
18-ആം നൂറ്റാണ്ടിന്റെ അവസാനത്തോടെ പട്ടണത്തിന്റെ പ്രാധാന്യം  കുറഞ്ഞു .
ഇതിനു പ്രധാനമായും രണ്ടു കാരണങ്ങൾ ചൂണ്ടിക്കാണിക്കപ്പെടുന്നു.
ഇംഗ്ലണ്ടിൽ നിന്നും ഇറക്കുമതി ചെയ്ത വിലകുറഞ്ഞ തുണിത്തരങ്ങളുടെ വരവോടെ ഇവിടുത്തെ വസ്ത്രവിപണിക്ക് മാന്ദ്യം അനുഭവപ്പെട്ടു.
കൂടാതെ വലിയ കപ്പലുകൾക്ക് നങ്കുരമിടാൻ പാകത്തിൽ കൊൽക്കത്തയെ തുറമുഖപട്ടണമായി വികസിപ്പിച്ചെടുക്കാൻ ബ്രിട്ടീഷ് ഈസ്റ്റ് ഇന്ത്യാ കന്പനിക്കു കഴിഞ്ഞു.
1773-ലെ റെഗുലേറ്റിംഗ് ആക്റ്റ് പ്രകാരം കന്പനിയുടെ തലസ്ഥാനനഗരം കൊൽക്കത്തയായി .
അവലംബം ↑ ↑ ↑ ↑ ↑ {{ cite book }} : Cite has empty unknown parameter: | coauthors= ( help ) ↑ Social Science, Our Pasts-II, NCERT Text Book in History for Class VII, Chapter 6, Towns Traders and Craftspersons, Page 82, ISBN 817450724 ↑
മുൽത്താനിലെ പ്രഹ്ലാദ്‌പുരി ക്ഷേത്രം
പാകിസ്താനിലെ പഞ്ചാബിലെ മുൽത്താനിലുള്ള ഒരു പുരാതന ഹിന്ദുക്ഷേത്രമാണ് പ്രഹ്ലാദ്‌പുരി ക്ഷേത്രം .
പ്രഹ്ലാദന്റെ പേരാണ് ക്ഷേത്രത്തിന് നൽകിയിട്ടുള്ളത്.
നരസിംഹമാണ് ക്ഷേത്രത്തിലെ ആരാധനാമൂർത്തി.
ഇന്ന് ക്ഷേത്രം നശിച്ച നിലയിലാണ്.
1992-ൽ ഇന്ത്യയിൽ അയോദ്ധ്യയിലെ ബാബറി മസ്ജിദ് തകർത്തതിന് പകരം എന്ന നിലയ്ക്ക് മുസ്ലീം സംഘം ഈ ക്ഷേത്രം നശിപ്പിച്ചിരുന്നു.
ഹിരണ്യകശിപുവിന്റെ മകനായ പ്രഹ്ലാദനാണ് ഇവിടെ പണ്ടുണ്ടായിരുന്ന ക്ഷേത്രം നിർമിച്ചതെന്നാണ് ഐതിഹ്യം.
ഇദ്ദേഹം മുൽത്താനിലെ (കശ്യപപുരം) രാജാവായിരുന്നുവത്രേ.
വിഷ്ണുവിന്റെ നരസിംഹാവതാരത്തിറ്റ്നെ ബഹുമാനാർത്ഥമാണ് ഈ ക്ഷേത്രം പണികഴിപ്പിക്കപ്പെട്ടത്.
പ്രഹ്ലാദനെ സഹായിക്കുവാനായി ഒരു തൂണ് പിളർന്ന് പുറത്തുവന്ന നരസിംഹം ഹിരണ്യകശിപുവിനെ വധിച്ചു.
മുൽത്താൻ മുസ്ലീങ്ങൾ പിടിച്ചെടുത്തതിനു ശേഷം സൂര്യക്ഷേത്രം പോലെ പ്രഹ്ലാദപുരി ക്ഷേത്രവും നശിപ്പിക്കപ്പെട്ടു.
സ്വത്തുക്കൾ നഷ്ടപ്പെട്ട പ്രഹ്ലാദപുരി ക്ഷേത്രം പത്തൊൻപതാം നൂറ്റാണ്ടോടെ ഒരു സാധാരണ ക്ഷേത്രമായി മാറി.
മുൽത്താൻ കോട്ടയ്ക്കുള്ളിൽ ഒരു ഉയർന്ന സ്ഥലത്താണ് ക്ഷേത്രം സ്ഥിതി ചെയ്യുന്നത്.
ഇതിനടുത്തായി ഹസ്രത്ത് ബഹാവുൾ ഹക് സകറിയയുടെ ശവകുടീരമുണ്ട്.
പിന്നീട് ക്ഷേത്രത്തിനടുത്തായി ഒരു പള്ളി പണിയപ്പെട്ടു.
1810 -കളിൽ ഒരു വട്ടം ഈ ക്ഷേത്രം പുനർ നിർമ്മിക്കപ്പെട്ടു എന്ന് ഡോ. എ.എൻ. ഖാൻ സൂചിപ്പിക്കുന്നു.
ഈ പ്രദേശം സിഖ് സാമ്രാജ്യത്തിന്റെ ഭരണത്തിൻ കീഴിലായിരുന്നപ്പോഴായിരുന്നു ഇത്.
1831-ൽ ക്ഷേത്രം സന്ദർശിച്ച അലക്സാണ്ടർ ബേൺസ് ക്ഷേത്രം ഉപേക്ഷിക്കപ്പെട്ട നിലയിലായിരുന്നുവെന്നും മേൽക്കൂര ഉണ്ടായിരുന്നില്ലെന്നും രേഖപ്പെടുത്തിയിട്ടുണ്ട്.
1849-ൽ ബ്രീട്ടിഷുകാർ മുൽ രാജിനെതിരായ നീക്കത്തിൽ മുൽത്താൻ കോട്ട ഉപരോധിക്കുകയുണ്ടായി.
ഒരു ഷെൽ കോട്ടയ്ക്കകത്തെ വെടിമരുന്ന് ശാലയിലായിരുന്നു വീണത്.
വെടിമരുന്ന് പൊട്ടിത്തെറിച്ച് ബഹാവുദ്ദീൻ സകറിയയുടെയും മക്കളുടേയും ശവകുടീരങ്ങളും പ്രഹ്ലാദ്പുരി ക്ഷേത്രവും ഒഴികെയുള്ള കോട്ടയ്ക്ക് വലിയ നാശനഷ്ടമുണ്ടായി.
ചതുരാകൃതിയിലുള്ളതും ഇഷ്ടിക കൊണ്ട് നിർമിച്ചതുമായ ഒരു ക്ഷേത്രമാണിതെന്നായിരുന്നു 1853-ൽ ഇവിടം സന്ദർശിച്ച അലക്സാണ്ടർ കണ്ണിംഗ്‌ഹാം സൂചിപ്പിച്ചത്.
മേൽക്കൂര താങ്ങാനായി മരം കൊണ്ടുള്ള തൂണുകളും ഉണ്ടായിരുന്നു.
ഇപ്പോഴുള്ള ക്ഷേത്രം 1861-ൽ മഹന്ത് ബാവൽ റാം ദാസ് 11,000 രൂപ പൊതുജനങ്ങളിൽ നിന്ന് പിരിച്ചെടുത്ത് നിർമിച്ചതാണ്.
1881-ൽ ക്ഷേത്രം പുനർനിർമ്മിക്കുന്നതിനിടെ ശിഖരത്തിന്റെയും അടുത്തുള്ള ശവകുടീരത്തിന്റെയും ഉയരം സംബന്ധിച്ച് ഹിന്ദുക്കളും മുസ്ലീങ്ങളും തമ്മിൽ വലിയ തർക്കമുണ്ടായി.
ഇതിനോടനുബന്ധിച്ച കലാപത്തിൽ 2 പള്ളികളും 22 ക്ഷേത്രങ്ങളും നശിപ്പിക്കപ്പെട്ടു.
ബ്രിട്ടീഷ് ഗവണ്മെന്റ് കലാപം അടിച്ചമർത്താനായി ഒന്നും ചെയ്തില്ല.
പ്രഹ്ലാദപുരി ക്ഷേത്രവും ഇക്കൂട്ടത്തിൽ നശിപ്പിക്കപ്പെട്ടു.
സമ്പന്നരായിരുന്ന മുൽത്താനിലെ ഹിന്ദു സമൂഹം പെട്ടെന്നുതന്നെ ക്ഷേത്രം പുനർനിർമിച്ചു.
പാകിസ്താൻ രൂപീകരിച്ച ശേഷം മിക്ക ഹിന്ദുക്കളും ഇന്ത്യയിലേയ്ക്ക് കുടിയേറി.
ക്ഷേത്രകാര്യം കൈകാര്യം ചെയ്തിരുന്നത് നാട്ടിലെ ന്യൂനപക്ഷമായ ഹിന്ദുക്കളായിരുന്നു.
നരസിംഹത്തിന്റെ പ്രതിമ ബാബ നാരായൺ ദാസ് ബത്ര ഇന്ത്യയിലേയ്ക്ക് കൊണ്ടുവന്നിരുന്നു.
ഇത് ഇപ്പോൾ ഹരിദ്വാറിലെ ഒരു ക്ഷേത്രത്തിൽ സൂക്ഷിച്ചിട്ടുണ്ട്.
1992-ൽ ഒരു ആൾക്കൂട്ടം ഈ ക്ഷേത്രം പൂർണ്ണമായി നശിപ്പിച്ചു.
ബാബറി മസ്ജിദ് തകർത്തതിന്റെ പ്രതികാരമായിരുന്നു ഇത്.
പുരാതനമായ ക്ഷേത്രമാണിത്.
പ്രഹ്ലാദൻ ക്ഷേത്രം നിർമിച്ചു എന്ന് കരുതുന്ന സ്ഥലത്തുതന്നെയാണ് ക്ഷേത്രം നിൽക്കുന്നതെന്നാൺ വിശ്വാസം.
ഹോളികാ ദഹനം എന്ന ആചാരം ഇവിടെയാണ് ആരംഭിച്ചതെന്ന് ചിലർ വിശ്വസിക്കുന്നു.
1992-ലെ നശീകരണത്തിനു ശേഷം ക്ഷേത്രം അതേ സ്ഥിതിയിൽ തുടരുകയാണ്.
2006-ൽ ബഹാ-ഉദ്-ദിൻ സകറിയയുടെ ഉർസ് സമയത്ത് മന്ത്രി വുസു കർമ്മത്തിനുള്ള സൗകര്യങ്ങൾ നിർമ്മിക്കാൻ ഉത്തരവിറക്കി.
2008-ൽ ലങ്കാറിനുള്ള സൗകര്യങ്ങൾ ഒരുക്കിയതും ക്ഷേത്രത്തിലാണ്.
ഇത് ഭരണഘടനാ വിരുദ്ധമാണെന്ന് ചില എൻ.ജി.ഒ.കൾ ആരോപിക്കുകയുണ്ടായി.
ഒരു മുസ്ലീം നിർമിതിയും മറ്റൊരു മതത്തിന്റെ ആരാധനാലയത്തിനുള്ളിൽ സ്ഥാപിക്കാൻ പാടില്ല എന്ന വാദമാണ് ഇവർ ഉയർത്തിയത്.
നിർമ്മാണപ്രവർത്തനങ്ങൾ കോടതി സ്റ്റേ ചെയ്യുകയുണ്ടായി.
ഇവയും കാണുക മുൽത്താനിലെ സൂര്യ ക്ഷേത്രം ഹിന്ദുമതം പാകിസ്താനിൽ ഇവാക്വീ ട്രസ്റ്റ് പ്രോപ്പർട്ടി ബോർഡ് മൻകിയാല സ്തൂപം ഹിൻഗ്ലാജ് മാത കലാട് കാളി ക്ഷേത്രം കട്സരാജ് ക്ഷേത്രം മുൽത്താൻ സൂര്യക്ഷേത്രം സാഥ് ബേലോ ശിവ്‌ഹർകരായ് ഉമർകോട്ട് ശിവക്ഷേത്രം ശ്രീ വരുൺ ദേവ് മന്ദിർ ടില്ല ജോഗിയാൻ അവലംബം പുറത്തേയ്ക്കുള്ള കണ്ണികൾ Image of the Narsingh Stambh (Pillar) of Prahladpuri temple
അരൂബ എയർലൈൻസ്
അരൂബയുടെ ദേശീയ വിമാന കമ്പനിയാണ് അരൂബ എയർലൈൻസ് .
അരൂബ രാജ്യത്ത് ഉള്ള ഒരേഒരു വിമാന കമ്പനിയാണ് ഇത്.
അരൂബ എയർലൈൻസ് താഴെപ്പറയുന്ന സ്ഥലങ്ങളിലോട്ടു വിമാന യാത്ര സേവനങ്ങൾ നടത്തുന്നു.
Country City Airport Notes Refs അറൂബ Oranjestad ക്വീൻ ബിയാട്രിക്സ് അന്താരാഷ്ട്ര വിമാനത്താവളം Hub Caribbean Netherlands Kralendijk Flamingo International Airport കൊളംബിയ Riohacha Almirante Padilla Airport Begins 23 August 2019 ക്യൂബ Havana José Martí International Airport Curaçao Willemstad Hato International Airport Nicaragua Managua Augusto C. Sandino International Airport ↑ ↑ https://www.routesonline.com/news/38/airlineroute/285828/aruba-airlines-adds-riohacha-service-from-late-aug-2019/ 1 2 https://www.routesonline.com/news/38/airlineroute/284229/aruba-airlines-adds-managua-service-from-late-april-2019/
അരുൾമിഗു ചോലമലൈ മുരുകൻ ക്ഷേത്രം, പഴമുതിർച്ചോലൈ ഇംഗ്ലീഷ് വിലാസം https://ml.wikipedia.org/wiki/Arulmigu_Solaimalai_Murugan_Temple,_Pazhamudircholai
ഇന്ത്യയിലെ തമിഴ് നാട്ടിൽ മധുരയിൽ നിന്ന് 25 കിലോമീറ്റർ വടക്കായി ഇടതൂർന്ന വനങ്ങളാൽ മൂടപ്പെട്ട ഒരു കുന്നിൻ മുകളിൽ സ്ഥിതിചെയ്യുന്ന ഒരു ഹിന്ദു ക്ഷേത്രമാണ് അരുൾമിഗു ചോലമലൈ മുരുകൻ ക്ഷേത്രം .
മുരുകന്റെ ആറ് പ്രധാന വാസസ്ഥലങ്ങളിൽ ( ആറുപടൈവീടുകൾ ) ഒന്നാണ് ഈ ക്ഷേത്രം.
അഴകാർകോവിൽ വിഷ്ണു ക്ഷേത്രം ഇതിന് അടുത്താണ്.
കാർ, വാൻ, ഇരുചക്ര വാഹനം, ബസ് എന്നിവയിലൂടെ പഴമുതിർ ചോലൈയിൽ എത്തിച്ചേരാം.
മധുരയിൽ നിന്ന് 44-ാം നമ്പർ റൂട്ട് ബസ്സിൽ ഇവിടെ എത്തിച്ചേരാം.
കുന്നിൻ ചുവട്ടിൽ നിന്ന് ക്ഷേത്രത്തിലേക്ക് ഓരോ 20 മിനിറ്റിലും ഒരു ഷട്ടിൽ ബസ് ഉണ്ട്.
ഏകദേശം 15 മിനിറ്റ് എടുക്കും (3.4 കിലോമീറ്റർ) ക്ഷേത്രത്തിലെത്താൻ.
ക്ഷേത്രത്തിലെ പ്രധാന ഗോപുരം സ്ഥാനം
അസംഖ്യം ഫലവൃക്ഷങ്ങൾ, പച്ചക്കറികൾ, പ്രകൃതിദത്ത ഉറവകൾ എന്നിവയാൽ അനുഗ്രഹീതമായ ഫലഭൂയിഷ്ഠമായ ഒരു കുന്നാണ് പഴമുതിർചോല.
വള്ളി താമസിച്ചിരുന്ന ഇടതൂർന്ന വനമാണിത്.
വള്ളി, ദേവായനായി, മുരുകൻ എന്നിവർക്ക് പ്രത്യേകം കോവിലുകൾ ഉള്ള ഈ ക്ഷേത്രം താരതമ്യേന ചെറുതാണ്.
ഗണപതിക്കായും ഒരു പ്രത്യേക ശ്രീകോവിലിലുണ്ട്.
പഴമുതിർചോലക്ക് മുകളിൽ മറ്റൊരു ചെറിയ ക്ഷേത്രമുണ്ട്, അവിടെ പ്രാദേശിക ഗോത്രവർഗക്കാർ ജീവിതം നയിക്കുന്നു.
നൂറുകണക്കിന് മുരുക ക്ഷേത്രങ്ങൾ തമിഴ്നാട്ടിൽ ഉണ്ടെങ്കിലും അവയിൽ ഏറ്റവും പ്രധാനപ്പെട്ട ആറ് ക്ഷേത്രങ്ങളാണ് മുരുകന്റെ വാസസ്ഥലങ്ങളായ ആറുപടൈവീടുകൾ .
മുരുകന്റെ ജീവിത ചരിത്രത്തിലെ സുപ്രധാന സംഭവങ്ങൾ ഈ സ്ഥലങ്ങളിൽ സംഭവിച്ചതായാണ് വിശ്വാസം.
ആറുപടൈവീടുകളിൽ അവസാനത്തേത് ആണ് പഴമുതിർചോലൈ.
ചിലപ്പതികാരം , എട്ടുത്തൊകൈ , പത്തുപാട്ട് തുടങ്ങിയ പഴയകാല തമിഴ് സാഹിത്യങ്ങളിൽ പഴമുതിച്ചോലൈ മുരുകനെ പരാമർശിച്ചിട്ടുണ്ട്.
ക്ഷേത്രത്തിന്റെ ഐതീഹ്യം
മുരുക ഭക്തയായ പ്രശക്ത തമിഴ് കവയിത്രി അവ്വയാറിനെ മുരുകൻ ഇവിടെ വെച്ച് പരീക്ഷിച്ചതായി ഒരു ഐതീഹ്യമുണ്ട്.
ആ കഥ ഇങ്ങനെയാണ്.
വെയിലുള്ള ഒരു ദിവസം യാത്ര ചെയ്യുമ്പോൾ ക്ഷീണിതനായി  അവ്വയാർ, ഒരു ഫലവൃക്ഷത്തിന്റെ നിഴലിൽ അഭയം തേടി, മരത്തിൽ ഇരിക്കുന്ന ഒരു ആൺകുട്ടി മരത്തിൽ നിന്ന് മുത്തശ്ശീ, പഴം വേണോ?
എന്ന്ചോദിച്ചു.
വേണമെന്ന് പറഞ്ഞപ്പോൾ ബാലൻ ചുട്ട പഴം വേണോ, ചുടാത്ത പഴം വേണോ?
എന്ന് വീണ്ടും ചോദിച്ചു.
അവിശ്വസനീയമാംവിധം അറിവുള്ള സാഹിത്യകാരനുമായ അവ്വയാർ ഒരു "ചുട്ട പഴത്തിന്റെ" അസ്തിത്വത്തെക്കുറിച്ച് നിശബ്ദമായി പരിഹസിക്കുകയും ആൺകുട്ടിക്ക് ഒരു പഴത്തെക്കുറിച്ച് പോലും അറിവില്ലെന്ന് തീരുമാനിക്കുകയും ചെയ്തു.
കുസൃതിചോദ്യം അത്ര ഇഷ്ടപ്പെടാത്ത അവ്വയാർ, ക്ഷീണിതയായതിനാൽ കുട്ടിയുമായി തർക്കിക്കാൻ ആഗ്രഹിക്കുന്നില്ലെന്ന് തീരുമാനിക്കുകയും ചുടാത്ത പഴങ്ങൾ എടുക്കാൻ ആവശ്യപ്പെടുകയും ചെയ്തു.
കൊമ്പ് കുലുക്കി മരത്തിൽ നിന്ന് നിരവധി പഴങ്ങൾ വീഴുകയും അവ്വയാർ അവയെ എടുത്ത് ഊതി മണൽ നീക്കം ചെയ്യുമ്പോൾ പുഞ്ചിരിച്ചുകൊണ്ട് ആ കുട്ടി അവ്വയാറിനോട് "മുത്തശ്ശീ, പഴങ്ങൾക്ക് ചൂടുള്ളതു കൊണ്ടാണോ ഊതുന്നത്?"
എന്ന് ചോദിച്ചു.
വിദുഷിയായ അവ്വയാർ ചോദ്യത്തിന്റെ ആന്തരാർഥം മനസ്സിലാക്കി "കുഞ്ഞെ, ഞാൻ ഇനിയുമേറേ പഠിക്കാനുണ്ടെന്ന് നീ തെളിയിച്ചു" എന്ന് ബാലനോട് പറയുകയും ചെയ്തു.
കുട്ടിയുടെ അപാരമായ കാവ്യാത്മക പരിജ്ഞാനവും സമർത്ഥമായ പദപ്രയോഗവും കൊണ്ട് വിനയാന്വിതനായ അവ്വയാർ കുട്ടിയോട് അവന്റെ യഥാർത്ഥ വ്യക്തിത്വം വെളിപ്പെടുത്താൻ അപേക്ഷിച്ചു.
ആ കുട്ടി അപ്രത്യക്ഷനായി, പകരം അവ്വയാറിനു മുന്നിൽ മുരുകൻ പ്രത്യക്ഷപ്പെട്ടു.
തന്നെ അനുഗ്രഹിക്കണമെന്നും അറിവിനായുള്ള അനന്തമായ അന്വേഷണത്തിൽ തന്നെ സഹായിക്കണമെന്നും അവ്വയാർ മുരുകനോട് പ്രാർത്ഥിച്ചു.
ഇതാണ് ഐതീഹ്യം.
ചിത്രശാല പഴമുതിർചോലക്ക് സമീപമുള്ള ഒരു മരം ക്ഷേത്രത്തിന്റെ പ്രധാന ഗോപുരം അകലെ നിന്നുള്ള കാഴ്ച അവലംബം ↑ ↑ ↑ 1 2 {{ cite news }} :  CS1 maint: extra punctuation ( link ) CS1 maint: multiple names: authors list ( link )
അരുൾമിഗു സുബ്രഹ്മണ്യ സ്വാമി ക്ഷേത്രം, തിരുച്ചെന്തൂർ ഇംഗ്ലീഷ് വിലാസം https://ml.wikipedia.org/wiki/Arulmigu_Subramaniya_Swamy_Temple,_Tiruchendur
ഇന്ത്യയിലെ തമിഴ്‌നാട്ടിൽ തിരുചെന്തൂരിൽ സ്ഥിതി ചെയ്യുന്ന മുരുകൻ ആരാധനാ മൂർത്തിയായിട്ടുള്ള പുരാതന ഹിന്ദു ക്ഷേത്രമാണ് തിരുച്ചെന്തൂർ അരുൾമിഗു സുബ്രഹ്മണ്യ സ്വാമി ക്ഷേത്രം .
മുരുകന്റെ ആറ് വാസസ്ഥലങ്ങളിൽ ( ആറുപടൈവീടുകൾ ) രണ്ടാമത്തേതാണ് ഇത്.
ഈ ക്ഷേത്രത്തിന്റെ പുരാണ നാമം അല്ലെങ്കിൽ ചരിത്ര നാമം ജയന്തിപുരം എന്നാണ്.
ഐ‌എസ്‌ഒ സർട്ടിഫിക്കേഷൻ ലഭിക്കുന്ന തമിഴ്‌നാട്ടിലെ നാലാമത്തെ ഹിന്ദു ക്ഷേത്രമാണിത്.
ഇന്ത്യയിലെ തമിഴ്‌നാട്ടിലെ തൂത്തുക്കുടി ജില്ലയിലെ തിരുചെന്തൂർ പട്ടണത്തിന്റെ കിഴക്കേ അറ്റത്താണ് ഇത് സ്ഥിതിചെയ്യുന്നത്.
ഇത് തൂത്തുക്കുടിയിൽ നിന്ന് 40 കിലോമീറ്റർ അകലെയും, തിരുനെൽവേലിയുടെ തെക്ക്-കിഴക്ക് 60 കിലോമീറ്റർ മാറിയും കന്യാകുമാരിക്ക് വടക്കുകിഴക്ക് 75 കി.
മാറിയും സ്ഥിതിചെയ്യുന്നു.
ബംഗാൾ ഉൾക്കടലിന്റെ തീരത്താണ് ക്ഷേത്ര സമുച്ചയം.
രാവിലെ 5 മുതൽ രാത്രി 9 വരെ ക്ഷേത്രം തുറന്നിരിക്കും
കൗമാരം മതത്തിലെ ആറ് പ്രധാന ആരാധനാ സ്ഥലങ്ങളിൽ ഒന്നാണ് തിരുച്ചെെന്തൂരിലെ അരുൾമിഗു സുബ്രഹ്മണ്യ സ്വാമി ക്ഷേത്രം.
മുരുകൻ ഇവിടെ വെച്ചാണ് ശൂരസംഹാരം നടത്തിയതെന്നാണ് ഐതിഹ്യം.
ശൂരപത്മനെതിരായ വിജയത്തിന്റെ പുനരാവിഷ്കാരമായ ശൂരസംഹാരം, മുരുകനെ സ്തുതിക്കുന്ന ഭക്തിഗാനം സ്കന്ദ ഷഷ്ഠി എന്നിവ ക്ഷേത്രത്തിൽ അവതരിപ്പിക്കുന്നു.
തിരുച്ചെന്തൂർ എന്നാൽ തമിഴിൽ പവിത്രവും മനോഹരവുമായ പട്ടണം എന്നാണ് അർഥം.
ക്ഷേത്രം ശിവപാർവ്വതിമാരുടെ പുത്രനായ മുരുകൻ്റെയാണ് .
മുരുകൻ ശൂര പത്മൻ എന്ന അസുരനെ കീഴടക്കിയ സ്ഥലമാണിതെന്നാണ് വിശ്വാസം.
അതിനുശേഷം അദ്ദേഹത്തെ ജയന്തിനാഥർ (ൻ) (നാഥൻ - നേതാവ്, ജയന്തി - വിജയം, വിജയിച്ച നേതാവ് എന്നാണ് അർത്ഥമാക്കുന്നത്) എന്ന് നാമകരണം ചെയ്തു.
ഒരു പർവതപ്രദേശവും കടലും നദിയുമുള്ള ഒരു സ്ഥലത്ത് അദ്ദേഹത്തെ ആരാധിക്കാൻ മുരുകൻ്റെ ഭൂതഗണങ്ങൾ ആഗ്രഹിച്ചിരുന്നുവെന്നും അതിനാൽ തിരുചെന്തൂർ തിരഞ്ഞെടുക്കപ്പെട്ടുവെന്നും വിശ്വസിക്കപ്പെടുന്നു.
ജയന്തി നാഥർ  ഷൺമുഖർ  എന്നിങ്ങനെ രണ്ട് ഉത്സവ മൂർത്തികളുണ്ട്.
വൈപ്പ് സ്തലം
തമിഴ് ശൈവ നായനാർ അപ്പാർ ആലപിച്ച വൈപ്പു സ്തലങ്ങളിലെ ആരാധനാലയങ്ങളിലൊന്നാണിത്.
കടൽത്തീരത്തിനടുത്ത് നിർമ്മിച്ച ക്ഷേത്രത്തിന്റെ അളവ് വടക്ക് തെക്ക് 91 m (299 ft) കിഴക്ക് നിന്ന് പടിഞ്ഞാറ് വരെ 65 m (213 ft) എന്നിങ്ങങനെയാണ്, 157 അടി (47 മീറ്റർ) ഉയരമുള്ള ഒമ്പത് നിര ഗോപുരങ്ങൾ ക്ഷേത്രത്തിനുണ്ട്.
പ്രധാന പ്രവേശന കവാടം തെക്ക് അഭിമുഖമായി ആണുള്ളത്.
പ്രധാന ദേവത അഥവാ മൂലവർ കല്ലിൽ കൊത്തിയ ബാല മുരുക വിഗ്രഹം ആണ്.
പുണ്യ ജലമായി കരുതുന്ന ശുദ്ധജല നീരുറവയുള്ള നാഴി കിണർ ക്ഷേത്രത്തിന് തെക്ക് 100 m (330 ft) മാറി സ്ഥിതി ചെയ്യുന്നു.
സമുദ്രത്തിൽ കുളിച്ച ശേഷം കിണറ്റിൽ നിന്നുള്ള വെള്ളത്തിൽ കുളിച്ച് ഭക്തർ ആചാരപരമായ ശുദ്ധീകരണത്തിന് വിധേയരാകുന്നു.
തിരുചെന്തൂർ ക്ഷേത്രത്തിന്റെ ഡച്ച് അധിനിവേശം ക്ഷേത്രത്തിലെ രാജഗോപുരം
പോർച്ചുഗീസുകാരുമായുള്ള യുദ്ധകാലത്ത് 1646 മുതൽ 1648 വരെ ഡച്ച് ഈസ്റ്റ് ഇന്ത്യാ കമ്പനി തിരുചെന്തൂർ മുരുകൻ ക്ഷേത്രം കൈവശപ്പെടുത്തിയിരുന്നു.
പ്രദേശവാസികൾ തങ്ങളുടെ ക്ഷേത്രം മോചിപ്പിക്കാൻ ശ്രമിച്ചു.
നായിക് ഭരണാധികാരിയുടെ നിർദേശപ്രകാരം ഡച്ചുകാർ ഒടുവിൽ ക്ഷേത്രം വിട്ടു.
എന്നിരുന്നാലും, പോകുമ്പോൾ, കൂട്ടു ലോഹം ഉപയോഗിച്ച് നിർമ്മിച്ച രണ്ട് ഉത്സവ മൂർത്തികളുടെ വിഗ്രഹം (ഈ വിഗ്രഹം മാസി, ആവണി തിരുനാൾ കാലഘട്ടത്തിൽ മാത്രമേ പുറത്തു കൊണ്ടുവരാറുള്ളൂ) കൈവശപ്പെടുത്തി.
കടലിലേക്കുള്ള യാത്രയ്ക്കിടെ, ശക്തമായ കൊടുങ്കാറ്റിനെ അഭിമുഖീകരിച്ചപ്പോൾ വിഗ്രഹം മോഷ്ടിക്കുന്നതിലെ തെറ്റ് മനസ്സിലാക്കി അവർ വിഗ്രഹത്തെ കടലിനു നടുവിൽ ഉപേക്ഷിക്കുകയും കൊടുങ്കാറ്റ് ഉടനടി നിൽക്കുകയും ചെയ്തു.
പിന്നീട്, മുരുകന്റെ കടുത്ത ഭക്തനായ വടമലിയപ്പ പിള്ളയ്ക്ക് സെന്തിൽ ആണ്ടവൻ സ്വപ്നത്തിൽ പ്രത്യക്ഷപ്പെടുകയും വിഗ്രഹം ഉപേക്ഷിക്കപ്പെട്ട കടലിലെ സ്ഥലം വെളിപ്പെടുത്തുകയും ചെയ്തു.
അദ്ദേഹം മത്സ്യബന്ധന ബോട്ടിൽ സ്ഥലത്തെത്തി 1653 ൽ വിഗ്രഹം വീണ്ടെടുത്തു.
ക്ഷേത്രത്തിനുള്ളിലെ ചിത്രങ്ങളിലാണ് ഈ കഥ കാണിച്ചിരിക്കുന്നത്.
അവലംബം പുറം കണ്ണികൾ ഔദ്യോഗിക വെബ്സൈറ്റ് Archived 2016-08-12 at the Wayback Machine .
അരുൾമിഗു സുബ്രഹ്മണ്യ സ്വാമി ക്ഷേത്രം, തിരുത്തണി ഇംഗ്ലീഷ് വിലാസം https://ml.wikipedia.org/wiki/Arulmigu_Subramaniya_Swamy_Temple,_Tiruttani
തമിഴ്നാട്ടിലെ തിരുവള്ളൂർ ജില്ലയിലെ തിരുത്തണി കുന്നിൻ മുകളിൽ സ്ഥിതിചെയ്യുന്ന സുബ്രഹ്മണ്യ ക്ഷേത്രമാണ് അരുൾമിഗു സുബ്രഹ്മണ്യ സ്വാമി ക്ഷേത്രം, തിരുത്തണി .
വർഷത്തിലെ 365 ദിവസത്തെ സൂചിപ്പിക്കുന്ന 365 പടികളാണ് ഈ കുന്നിലുള്ളത്.
ഈ ക്ഷേത്രം മുരുകന്റെ ആറ് വാസസ്ഥലങ്ങളായ ആറുപടൈവീടുകളിൽ ഒന്നാണ്.
പഴനി മുരുകൻ ക്ഷേത്രം , സ്വാമിമല മുരുകൻ ക്ഷേത്രം , തിരുചെന്തൂർ മുരുകൻ ക്ഷേത്രം , തിരുപ്പറങ്കുൻറം മുരുകൻ ക്ഷേത്രം , പഴമുതിർച്ചോലൈ മുരുകൻ ക്ഷേത്രം എന്നിവയാണ് മറ്റ് അഞ്ച് ക്ഷേത്രങ്ങൾ.